कुछ पश्चिमी विचारकों, जैसे हांस मैग्नुस इन्जेंसबर्जर की धारणा है, ‘जेनोफोबिया नृवैज्ञानिक तत्वों के रूप में सभी प्राचीन समाजों में रहा है।‘ क्या भारत के बारे में कहा जा सकता है कि एलियन, अजनबी या विजातीय लोगों के प्रति कभी भय और अस्वीकार किसी युग में था? आर्य-द्रविड़ अंतर्मिश्रण ही नहीं घटित हुआ, यवन, हूण, शक, पठान, मुगल, अंग्रेज भी भारतीय समाज का सहज अंग बने। दक्षिण के शंकर और रामानंद उत्तर भारत में अजनबी या विजातीय न थे। सूफी कभी विजातीय नहीं दिखे। जहांगीर 1615 में अंग्रेजों को व्यापार की अनुमति नहीं देता, यदि विजातीय से भय होता।